b'\n_START_ARTICLE_\nNadia Nadim\n_START_PARAGRAPH_\nNadia Nadim (s. 2. tammikuuta 1988) on tanskalainen jalkapalloilija, pelipaikaltaan hy\xc3\xb6kk\xc3\xa4\xc3\xa4j\xc3\xa4. H\xc3\xa4n on pelannut Tanskan naisten maajoukkueessa huhtikuun 2018 loppuun menness\xc3\xa4 79 maaottelua ja tehnyt niiss\xc3\xa4 23 maalia. H\xc3\xa4n pelasi vuosien 2009, 2013 ja 2017 EM-kilpailuissa ja saavutti vuoden 2017 kisoissa EM-hopeaa. Ensimm\xc3\xa4isen naisten maaottelunsa h\xc3\xa4n pelasi maaliskuussa 2009._NEWLINE_Nadim edustaa seuratasolla Manchester City\xc3\xa4. Aiemmin h\xc3\xa4n on pelannut IK Skovbakkenissa ja Fortuna Hj\xc3\xb8rringiss\xc3\xa4 sek\xc3\xa4 yhdysvaltalaisseuroissa Sky Blue FC ja Portland Thorns.'